Návrh 
Rámcová kúpna zmluva  na dodanie tonerov a cartridgeov
uzavretá  podľa § 409 a nasl. zákona č. 513/1991 Zb. – Obchodný zákonník  v znení neskorších predpisov
(ďalej aj ako „rámcová zmluva“)
medzi 
   1. Predávajúci:   
               Obchodné meno :	
               Sídlo:
	   Zastúpený:
               IČO :
               DIČ :			
               Bankové spojenie :          
	   Číslo účtu vo forme IBAN:                  
               Registrácia: 

 2. Kupujúci:              
              Názov:		 Mesto Dunajská Streda
              Adresa:	             Hlavná 50/16, 929 01 Dunajská Streda		
              Zastúpený:                 JUDr. Zoltán Hájos, primátor mesta
     IČO :                         00305383
     DIČ :                         2021129968
              Bankové spojenie :          
	  Číslo účtu vo forme IBAN:                  
                                             
                                                                                                    (ďalej len kupujúci)
                                                                                               
Článok II
Predmet zmluvy

1.	Predávajúci je víťazom zákazky  nebežného charakteru vyhlásenej kupujúcim ako verejným obstarávateľom podľa § 9 ods. 9  zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov na zabezpečenie tovaru  „Zabezpečenie tonerov a cartridgeov pre mesto Dunajská Streda“ 
2.	Predmetom tejto zmluvy je rámcové dojednanie podmienok dodávok tonerov a cartridgeov do tlačiarní, kopírovacích strojov a multifunkčných zariadení podľa  špecifikácie uvedenej v Prílohe č. 1 počas trvania tejto rámcovej zmluvy pre kupujúceho na  základe osobitnej objednávky  kupujúceho.
3.	Táto zmluva má povahu rámcovej zmluvy. Jednotlivé čiastkové plnenia musia byť vopred schválené oboma účastníkmi tejto zmluvy na základe objednávky kupujúceho. Predávajúci sa na základe tejto rámcovej zmluvy  zaväzuje počas jej platnosti dodať počas trvania tejto rámcovej zmluvy na základe objednávky kupujúceho a v lehote požadovanej kupujúcim tonerov a cartridgeov do tlačiarní, kopírovacích strojov a multifunkčných zariadení podľa  špecifikácie uvedenej v Prílohe  č.1 (ďalej len „predmet kúpy“ alebo „objednaný tovar“ ) a kupujúci sa zaväzuje objednaný tovar, ktorý je bez vád prevziať a v lehote splatnosti zaplatiť dojednanú kúpnu cenu za podmienok stanovených v tejto rámcovej zmluve.
4.	Objednávka kupujúceho podľa predchádzajúceho odseku tohto článku rámcovej zmluvy musí byť vyhotovená v písomnej forme a doručená na adresu predávajúceho. Zmluvné strany sa dohodli, že za písomnú formu budú považovať aj objednávku zaslanú elektronicky vo formáte pdf alebo jpg. Predávajúci je povinný v lehote najneskôr do dvoch hodín od doručenia objednávky e-mailom potvrdiť kupujúcemu jej prijatie  alebo oznámiť svoje výhrady k objednávke. Zmluvné strany sa dohodli, že k prijatiu objednávky zo strany predávajúceho môže dôjsť aj konkludentným prejavom - dodaním tovaru podľa objednávky.
5.	Ak predávajúci potvrdí kupujúcemu objednávku bez výhrad, dôjde medzi účastníkmi k uzatvoreniu kúpnej zmluvy, ktorá je pre obe zmluvné strany záväzná. 

Článok III
Kúpna cena a platobné podmienky 

1.	Kúpnou cenou sa rozumie cena tovaru vrátane jeho obalu. 
2.	Zmluvné strany sa dohodli na jednotkovej kúpnej cene tovaru. Jednotkové kúpne ceny sú uvedené v Prílohe č.1, ktorá je neoddeliteľnou súčasťou tejto rámcovej zmluvy.
3.	Jednotková kúpna cena uvedená v bode 2 tohto článku je konečná a záväzná po celú dobu trvania tejto rámcovej zmluvy. Jednotková kúpna cena obsahuje všetky súvisiace náklady predávajúceho, vrátane dopravy.
4.	Predávajúcemu vzniká nárok na zaplatenie kúpnej ceny na základe riadneho plnenia predmetu zmluvy.
5.	Kupujúci uhradí kúpnu cenu predávajúcemu po prevzatí predmetu kúpy na základe faktúry vystavenej predávajúcim. Prílohou faktúry bude originál objednávky. Faktúra bude slúžiť súčasne ako dodací list.
6.	Fakturácia bude vykonaná po dodaní a prevzatí predmetu kúpy. Predávajúci faktúru riadne vystaví a doručí do podateľne kupujúceho.
7.	Lehota splatnosti faktúr je 30 dní od dátumu doručenia faktúry kupujúcemu, ak sa zmluvné strany nedohodnú inak.
8.	Faktúra musí obsahovať náležitosti v súlade s ustanoveniami zákona č. 222/2004 Z.z. o dani z pridanej hodnoty v znení neskorších predpisov. V prípade, ak faktúry nebudú obsahovať náležitosti uvedené v cit. zákone č. 222/2004 Z.z., kupujúci je oprávnený vrátiť faktúry predávajúcemu na doplnenie. V takom prípade lehota splatnosti faktúr neplynie, prerušuje sa až do dátumu doručenia opravených faktúr. Dôvod vrátenia je kupujúci povinný oznámiť písomne predávajúcemu.
9.	Zmluvné strany sa dohodli, že kupujúci nadobúda vlastnícke právo k tovaru úplným zaplatením kúpnej ceny predávajúcemu, pričom zaplatením sa rozumie pripísanie kúpnej ceny v plnej výške v prospech účtu predávajúceho uvedeného v záhlaví tejto rámcovej zmluvy.
Článok IV
Termíny plnenia a miesto dodania
1.	Predávajúci sa zaväzuje dodať predmety kúpy podľa Čl. II tejto zmluvy  počas 36 mesiacov odo dňa nadobudnutia účinnosti  tejto rámcovej kúpnej zmluvy na základe písomných objednávok kupujúceho. Predávajúci sa zaväzuje dodať predmety kúpy uvedených na  objednávkach v nasledujúci pracovný deň od obdržania písomnej objednávky kupujúceho, pokiaľ sa zmluvné strany nedohodnú inak.
2.	Kupujúci prevezme predmety kúpy na Mestskom úrade v Dunajskej Strede na Hlavnej ulici č. 50/16, po predchádzajúcom oznámení (telefonicky) povereného zamestnanca predávajúceho
.Článok V
   Sankcie
1.	V prípade zmeškania termínu odovzdania predmetu kúpy predávajúcim je kupujúci oprávnený uplatniť si u predávajúceho zmluvnú pokutu vo výške  0,03 % z kúpnej ceny (bez DPH) objednaného tovaru za každý aj začatý deň omeškania. 
2.	Ak je kupujúci v omeškaní s úhradou faktúry viac ako 30 dní odo dňa splatnosti faktúry, predávajúci je oprávnený požadovať úroky z omeškania vo výške  0,03 % z kúpnej ceny (bez DPH) objednaného tovaru za každý aj začatý deň omeškania.
Článok VI
Práva a povinnosti zmluvných strán

1.	Predávajúci je povinný odovzdať predmety kúpy v plnom rozsahu v dohodnutom termíne, v požadovanom množstve  a bez vád.
2.	Kupujúci je povinný na oznámenie predávajúceho prevziať predmety kúpy v dohodnutom termíne v mieste  sídle kupujúceho.

Článok VII
Odstúpenie od zmluvy

	1. Zmluvné strany sú oprávnené písomne odstúpiť od zmluvy, ak jedna zo zmluvných strán 	opakovane 	( najmenej trikrát) 	a podstatne porušuje ustanovenia tejto zmluvy. Za podstatné porušenia 	tejto 	zmluvy sa rozumie:
•	ak predávajúci pre okolnosti na jeho strane bude meškať s dodaním tovaru, 
•	ak predávajúci dodá nekvalitný tovar,
•	ak predávajúci mešká s úhradou faktúr o viac ako  30 dní.
      2.  Objednávateľ je oprávnený odstúpiť od zmluvy aj v iných prípadoch ako uvedených v bode 1 tohto  článku,  pokiaľ predávajúci nesplní riadne a včas inú svoju zmluvou určenú povinnosť, a to ani po písomnom upozornení kupujúceho. 

Článok VIII
    Zodpovednosť za vady 
1.	Predávajúci zodpovedá za to, že predmet kúpy podľa tejto rámcovej zmluvy má v čase prevzatia zmluvne dohodnuté vlastnosti a že nemá vady, ktoré by znižovali jeho hodnotu alebo schopnosť jeho využitia. 
2.	V prípade, ak predmet kúpy, najmä repasovaný toner dodaný predávajúcim má vady, predávajúci sa zaväzuje vadný tovar vymeniť bezodkladne, najneskôr v nasledujúci pracovný deň po obdržaní reklamácie, pokiaľ sa zmluvné strany nedohodnú inak.

Článok IX
Záverečné ustanovenia

1.	Vzťahy neupravené touto zmluvou sa upravujú  príslušnými ustanoveniami  Obchodného zákonníka a súvisiacimi všeobecne záväznými právnymi predpismi platným v Slovenskej republike.   
2.	Akékoľvek zmeny tejto zmluvy alebo jej dodatky musia byť vypracované v písomnej forme, musia byť dohodnuté a odsúhlasené oboma zmluvnými stranami.
3.	Táto zmluva je vypracovaná v troch vyhotoveniach, pričom kupujúci obdrží dva  rovnopisy a predávajúci jeden rovnopis.    
4.	Táto zmluva nadobúda platnosť dňom podpisu všetkými zmluvnými stranami. V prípade rozdielnosti dátumov podpisu sa za deň platnosti považuje posledný dátum podpisu. 
5.	Táto zmluva je s odkazom na ustanovenie § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov povinne zverejňovanou zmluvou a podľa § 47a zákona č. 40/1964 Zb. Občiansky zákonník v znení neskorších predpisov, nadobúda účinnosť dňom nasledujúcim po dni jej zverejnenia a to na webovom sídle kupujúceho. 
6.	Zmluvné strany výslovne vyhlasujú, že táto zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.

	 V Dunajskej Strede, dňa  ......		V....................,dňa............	
   		 Mesto Dunajská Streda                                             xxxxxxxx
          
		 .............................................                            .............................................  
	JUDr. Zoltán Hájos, primátor	    		xxxxxx